
SØGER  LÆRDOM  VED  LÆSNING  OG  VED  TRO 


NUMMER   21 


1.  NOVEMBER  1926 


/O.   AARGANG 


BLANDT  MORMONERNE. 

Af  Gilbert  Frankau. 


Følgende  Artikel  forekom  i  »The  Sunday  Pie  torials«  Ud- 
gave af  4.  Juli  og  var  med  Tilladelse  gengivet  i  »Millennial 
Star«  af  26.  August  d.  A.  Artiklen  er  skreven  af  den  berømte 
engelske  Forfatter  Kaptajn  Gilbert  Frankau,  der  ønskede  at 
undersøge  Mormon-Folket  og  dets  religiøse  System.  Artiklen 
var  ledsaget  af  følgende  Redaktions-Bemærkning: 

»I  Fortsættelse  af  hans  Rejse  gennem  Amerika  besøgte  Hr. 
Frankau  ogsaa  den  saa  meget  omtalte  By  Salt  Lake  City  og 
fandt,  at  den  er  den  fineste  og  bedst  administrerede  By,  han 
havde  besøgt.  Den  skievne  Historie  om  den  originale  Pil- 
grimsvandring  af  de  første  Mormoner  til  deres  ny  Zion  har 
været  saa  meget  omtalt,  og  Hr.  Frankau  ønsker  en  Gang  for 
alle  at  slaa  til  Jorden  Historien  om,  at  Mormonerne  i  al  Hem- 
melighed praktiserer  Flerkoneri.« 

»Dette  er  Pladsen  —  Brigham  Young«.  Se  ned,  ligesom  jeg 
i  Gaar  saa  ned  fra  Wasatch-Bjergene,  hvor  den  tarvelige  Gra- 
nitsten er  rejst,  der  bærer  denne  jævne  Inskription,  og  De  vil 

indrømme,  at  Brigham  Young,  Skaberen  af  Staten  Utah 
uagtet  han  havde  flere  Hustruer  og  Børn  med  dem  —  var 
mere  af  en  Leder  end  en  Mussoline,  som  denne  Planet  har 
fostret  i  vore  Dage.  Fra  det  Sted,  hvor  Granitstenen  staar,  kan 
De  endnu  se  meget  af  den  afdøde  Leders  Hænders  Gerning; 
dog  80  Aar  er  henrundne,  siden  han  første  Gang  kom  dertil. 
Snebeda^kte  Bjerge  omgiver  den  udvalgte  Dal.  Nede  ved  Fo- 
den, bag  Oquirrh  Landbrug  skinner  Salt  Søen  som  Sølv  i 
Vestens  Solskin,  og  paa  denne  Side  Søen  spreder  Salt  Lake 
City  sig,  Navet  af  hele  Mormonismen  og  af  alle  de  overdrevne 
Rygter,  der  har  været  ligesom  en  Guldmine  for  tidligere  Da- 
ges Historiefortællere.  Det  meste  af  det,  De  har  hørt  om  Mor- 
monismen, er  kun  Rygter.  Der  findes  ikke  noget  saakaldt 
Harem  i  dette  moderne  Zion,  næppe  nok  én  Kvinde,  gift  i  Po- 
lygami. Salt  Lake  City  er  en  fredelig  By,  en  By  af  Lov  og 
Orden,  med  religiøs  Tolerance  og  med  store  Granit-Bygninger, 
brede  tnebeplantede  Gader,  hvor  unge  Elskende  spadserer  om 
Aftenen,  lyttende  for  et  Øjeblik  til  det  romantiske  af  denne 
Bys  Grundlæggelse.  Brigham  Young  tilligemed  143  Mænd,  3 
Kvinder  og  2  Børn  kom  hertil,  uddreven  af  Mordere,  og  po- 
litisk forfulgt  fra  en  anden  By,  Nauvoo,  hvilken  de  havde 
anlagt  i  Illinois.  De  kom  her  med  Haandvogne,  i  Oksekøre- 
tøjer eller  paa  Ryggen  af  Heste,  1300  Mile  over  en  ufrugtbar 
Flade,  en  støvet  Ørken,  hvor  de  paa  Jorden  liggende  Boffel- 
Kranier  skinnede  lig  gule  Lanterner  i  det  drivende  Støv.  De 
skrev  Meddelelser  til  deres  Efterfølgere  paa  Bøflernes  Kra- 
nier: »Gaaet  denne  Vej.  Alt  vel.  Den  30.  Juni.«  De  vidste,  at 
efter  dem  vilde  der  komme  mange  Tusinder,  som  stolede  paa 
deres  Vejledning  i  deres  Bestræbelser  for  at  naa  det  forjættede 
Land;  og  de  kom,  disse  mange  Tusinder,  af  hvilke  de  fleste 
var  saa  fattige,  at  de  kunde  hverken  købe  Okser  eller  Heste, 
men  kun  en  simpel  Trækvogn  for  deres  fordringsløse  Be- 
fordring af  deres  faa  Ejendele.  Hvor  mange,  der  døde  paa 
Rejsen  til  det  forjættede  Land,  kender  ingen,  men  Prærie- 
ulven tog  sin  Del.  Længe  forinden  disse  Haandvogne-Kom- 

pagnier  møjsommeligt  ravende  gennem  Emigrations  Canyon, 
havde  de  første  Pionerer  saaet  den  første  Sæd,  de  første  Kar- 
tofler var  opsamlet,  og  Byudlæggelsen,  hvilken  det  øvrige 
Amerika  ikke  forstaar  sig  paa,  var  paabegyndt.  Det  var  i 
1847  og  mange  Aar  derefter,  ja  indtil  Begyndelsen  af  Fir- 
serne, at  Brigham  Youngs  store  Arbejde  gik  for  sig.  Ud  af 
Ørkenen  lavede  han  en  Civilisation.  Overalt  i  Staten,  der  er 
ligesaa  stor  som  Storbritannien,  opførte  han  Byer,  pløjede 
Jorden,  saaede  og  plantede  Frugttræer  o.  s.  v.  Velstand  blandt 
Folket  tiltog,  og  med  denne  tiltog  Kirken  i  Anseelse.  Omtrent 
ved  Tiden  for  vor  Dronning  Victorias  første  Jubilæum  be- 
gyndte det  store  Anskrig  imod  Momonernes  Polygami.  Skønt 
kun  fire  Procent  af  Mændene  havde  praktiseret  det  i  den  Tid, 
det  fandt  Sted,  skete  det  som  altid  med  de  haarde  Angel- 
saksere, at  de  udstødte  et  stort  Ramaskrig,  hvilket  fremkaldte 
en  stor  Strid. 

Vi  maa  erindre,  at  Polygami  var  kun  en  Del  og  paa  ingen 
Maade  en  væsentlig  Del  af  Mormonernes  Religion.  Følgelig, 
da  de  Forenede  Stater  vedtog  en  Lov,  som  ophævede  Poly- 
gami, og  som  tillige  bestemte,  at  kun  en  Mands  første  Hustru 
skulde  være  anerkendt  efter  Loven,  saa  gjorde  de  Indsigelse 
imod  den  ved  Højesteret,  men  tabte  Sagen.  De  gik  imidlertid 
hellere  i  Fængsel  end  give  Afkald  paa  deres  Hustruer  og  gøre 
deres  Børn  uberettigede  efter  Loven,  som  i  Overensstemmelse 
med  Kirkens  Orden  var  ligesaa  berettigede  som  Deres  og  mine. 
Efter  seks  Aars  Strid,  under  hvilken  Mormon-Kirken  faktisk 
var  berøvet  dens  Land  og  øvrige  Ejendom,  opnaaedes  der  et 
Forlig.  De  Kvinder,  som  allerede  var  gift  i  Polygami,  og  Børn 
af  disse  blev  erklæret  for  berettigede  under  den  Forudsætning, 
at  Polygami  skulde  være  forbudt  i  Fremtiden. 

Dette  Forlig  opnaaedes  først  i  Halvfemserne.  I  Dag  (tro  én, 
som  har  rejst  langt  for  denne  Undersøgelse),  er  Mormonis- 
mens Bom  mod  Polygami  af  det  stærkeste  Staal.  Jesu  Kristi 
Kirke  (for  at  give  den  sit  rette  Navn)  har  holdt  sin  Overens- 
komst med  de  Forenede  Staters  Regering  til  en  saadan  Grad, 

at  dersom  Polygami  bliver  opdaget,  har  det  Udelukkelse  af 
Kirken  til  Folge.  Saaledes  er  denne  ejendommelige  Kirke, 
saavel  i  Tillid  som  i  Handling  langt  mere  streng  end  den 
strenge  Romerske  Kirke.  Straffen  at  blive  udelukket  af  Kirken 
er  tilstrækkelig. 

Jeg  sætter  mit  gode  Navn  ind  paa,  at  her  i  Salt  Lake  City 
kan  den  mest  virksomme  Søger  ikke  opdage  Spor  af  Polygami, 
som  er  indgaaet  i  de  senere  Aar.  De  faa  Kvinder,  der  har 
været  gift  i  Polygami,  og  som  endnu  lever  —  jeg  har  truffet 
nogle  af  dem  — ,  er  kun  en  Levning  fra  Pioner-Tiden.  For  mig 
som  Forfatter  er  deres  Fortællinger  af  Interesse,  men  af  andre 
er  saadanne  Historier  ikke  antagne  for  Faktum.  Det  er  imid- 
lertid en  Kendsgerning,  at  Mormonismen  som  en  Religion 
florerer,  den  har  sine  Troende  og  omvender  stadig  mange  — 
men  lider  endnu  under  Fortidens  Legende. 

Lad  mig  give  eder  et  Eksempel  herpaa.  I  Dag,  Sondag  (Kir- 
ken tillader  undertiden  Udenforstaaende  at  tale  ved  dens  Tje- 
nester), efter  at  jeg  havde  talt  i  det  store  Tabernakel,  hvor 
der  findes  Sæde  for  10.000  Mennesker,  og  som  har  et  af  de 
fineste  Orgler  i  Verden,  kom  der  til  mig  en  forhenværende 
Officer  af  Nordfolk-Regimentet,  hans  Soster  og  en  anden  en- 
gelsk Dame,  ung  og  smuk  og  med  Smil  i  Ansigtet,  som  nylig 
var  omvendt.  Hun  gav  mig  hendes  Navn  og  sagde:  »De  har 
mulig  hørt  om  mig,«  og  fortsatte:  »Bladene  hjemme  gjorde  en 
stor  Blæst  af  min  Omvendelse,  de  skrev,  at  jeg  var  bleven 
bortført,  og  min  Moder  var  faret  herover  i  Forventning  om, 
at  der  kunde  findes  en  Maade,  hvorved  jeg  kunde  blive  frelst. 
Min  Moder  tilhorer  imidlertid  ogsaa  Kirken  og  kom  kun  over 
paa  en  Visit.  Vi  havde  megen  Morskab  ved  at  læse  alt  det, 
der  var  skreven  om  os.«  Er  det  ikke  mærkeligt,  at  Bladene  vil 
trykke  saadant  Stof? 

Sandheden  om  Mormonismen  er  saa  ligetil.  I  religiøs  Hen- 
seende er  den  blot  en  Tro  ligesom  saa  mange  andre  Religions- 
samfund. Jeg  personlig  kan  ikke  faa  mig  selv  til  at  tro  paa 
dens  Lære,  at  Gud  Fader  og  hans  Søn  viste  sig  personlig  til 

en  ung  Mand  ved  Navn  Joseph  Smith  i  Ny  England  faa  Aar 
efter  Slaget  ved  Waterloo,  mere  end  jeg  kan  tro,  at  nogle  af 
de  behagelige  Folk,  i  hvis  Hjem  jeg  har  været,  er  Præster  for 
evig  efter  Melkisedeks  Orden.  —  Disse  Mormoner,  bedømt 
efter  deres  Arbejde,  synes  mig  at  være  retfærdiggjorte  for  Ver- 
den. Som  jeg  før  har  mvvnt,  skyldes  Staten  Utahs  Grundlæg- 
gelse deres  Energi.  De  har  gjort  Begyndelsesarbejdet  og  fort- 
sætter med  Udviklingen.  Deres  Levemaade  er  asketisk  og  de- 
res Energi  uendelig.  Deres  Religion  forbyder  dem  at  lyve, 
stjæle,  ryge,  drikke  eller  deltage  i  Hasardspil;  men  de  er 
meget  tolerante  med  andres  Vaner  og  overfor  andre  Folks 
Religioner.  Romersk-Katolske,  Presbyterianere,  Jøder,  Meto- 
dister, Christian  Sientister  og  Episkopale  nyder  deres  fulde 
Frihed  i  Staten. 

Brigham  Young  selv  gav  Utahs  Romersk-Katolske  det  første 
Stykke  Land  og  de  første  Hundrede  Dollars  til  Hjælp  for  at 
bygge  en  Kirke.  Det  skal  ogsaa  bemærkes,  at  Statens  nuvæ- 
rende Guvernør,  som  er  valgt  af  Folket,  tilhorer  den  Romersk- 
Katolske  Kirke,  skønt  66  Procent  af  Vælgerne  er  Mormoner. 

Mormonerne  betaler  ydermere,  i  Henhold  til  Skrifterne,  fuld 
Tiende  af  deres  Indtægt,  som  gaar  til  Opholdelse  af  Kirken 
og  til  Velgørenhed;  de  tager  vare  paa  alle  værdige  Trængende 
i  Samfundet;  de  vender  Ryggen  mod  Bolschevisme  og  Kom- 
munisme ligesaa  meget  som  mod  Mordere  og  Brandstiftere. 

Deres  Missionærer  kommer  til  os  i  England  for  deres  egen 
Bekostning.  De  betaler  endog  Kirken  for  den  Literatur,  de 
uddeler.  Hvor  meget  vi  end  er  i  Disharmoni  med  disse  Folk, 
saa  lad  os  ikke  fornærme  dem;  thi  de  er  ærlige,  maaske  for 
ærlige  i  deres  religiøse  Lærdomme  og  i  deres  Tro  paa,  at  de- 
res Kirke  er  grundlagt  ved  ny  Aabenbaring.  Yderligere  Mo- 
tiver har  de  ikke. 

Dersom  nogen  efter  at  have  læst  denne  Artikel  endnu  tæn- 
ker, at  Kirkens  Missionærer  kommer  til  Storbritannien  i  den 
Hensigt  at  lokke  enlige  britiske  Kvinder  i  alle  Aldere  ind  i 
hemmelige  Haremer,  da  vil  jeg  kun  raade  dem  til  at  tage  en 

Spadseretur  ned  ad  State  Street  eller  ad  South  Temple  Street 
i  Salt  Lake  City,  naar  Maanen  lyser  over  Elmene  og  over 
Poplerne,  som  Brigham  Young  plantede,  og  da  lægge  Mærke 
til  de  mange  Utah-Damer,  hvis  klare  Øjne  under  de  silke- 
bløde Øjenhaar  betragter  den  Fremmede  med  et  Sideblik, 
naar  han  passerer  forbi  dem;  de  er  meget,  meget  lokkende 
disse  unge  Damer,  i  Sandhed  saa  lokkende,  at  dersom  Poly- 
gami nogensinde  igen  blev  indført  blandt  Mormonerne,  da 
vilde  de  ikke  behøve  at  rejse  ud  i  Verden  for  at  lokke  unge 
Piger  til  Utah,  thi  der  er  en  Overflødighed  af  smukke  unge 
Piger  iblandt  dem  selv. 


DEN  DANSKE  MISSION. 

FORFLYTTELSE. 
Heber  J.  Christiansen,  Karl  M.  J.  Thomsen  og  Glifton  E. 
Henrichsen  fra  Aalborg  til  Aarhus  Konference,  Niels  Peter 
Rasmussen  fra  Aalborg  til  Københavns  Konference,  George 
Philip  Jensen  fra  København  til  Aarhus  Konference  og  Chri- 
stian Dausel  fra  Aarhus  til  Aalborg  Konference. 

DØDSFALD. 
Søster  Anna  Marie  Olivia  Frederiksen  (Datter  af  Christian 
Peder  Frederiksen  og  Maren  Lauritzen  Frederiksen)  dode  den 
12.  Oktober  1926  i  Esbjerg  af  Difteritis  efter  kun  faa  Dages 
Sygeleje.  Hun  blev  født  den  5.  November  1911  i  Nykøbing, 
blev  indlemmet  i  Kirken  den  18.  April  1926  og  døde  som  et 
trofast  Medlem  af  Kirken.  Afdøde  var  højt  elsket  af  alle,  som 
kendte  hende,  for  sin  elskværdige  Natur.  Begravelsen  fandt 
Sted  den  16.  Oktober  fra  Hospitalets  Kapel  under  Ledelse  af 
Konferencepræsident  Rasmus  Michelsen,  som  ogsaa  talte  ved 
Baaren  og  indviede  Graven.  Joseph  L.  Petersen, 

Missionspræsident. 

EFTERAARSKONFERENCEN   I  AALBORG. 

Konferencen  indlededes  Fredag  Aften  den  8.  Oktober  med 
en  Koncert  af  Sangkoret  under  Ledelse  .af  Ældste  Hugo  D. 
Jørgensen.  Koncerten  var  meget  vellykket,  og  der  var  fuldt 
Hus.     /Q 

Den  i2f  Oktober  Kl.  IOV2  begyndte  Søndagsskole-Konferen- 
cen under  Ledelse  af  Forstander  Holger  Jørgensen  med  Af- 
syngelsen af  Salmen:  »Vær  velkommen  Søndag  Morgen«.  Bøn 
af  E.  A.  Sandberg.  Dernæst  blev  Salmen  »Fra  Barndommens 
Morgen  til  Alderdomsaar«  afsungen.  Et  Program  bestaaende 
af  Lektier,  Samtale  og  Oplæsning  blev  udfort,  hvilket  var  af 
stor  Interesse  for  Forsamlingen.  Forstander  Holger  Jørgensen 
takkede  derefter  Børnene  og  Funktionærerne  for  det  vel  ud- 
førte Program,  hvorefter  Konferencepræsident  Egert  M.  Lar- 
sen,. Missionspræsident  Joseph  L.  Petersen,  Konferencepræsi- 
dent Niels  J.  Larsen  fra  København  og  Konferencepræsident 
Rasmus  J.  Michelsen  fra  Aarhus  talte  til  Børnene.  Skolen  slut- 
tedes med  Salmen  »O,  Herre,  lad  mig  komme  frem«.  Tak- 
sigelse af  Konrad  Klitgaard.  Søndagsskolen  overværedes  af 
44  Børn  og  108  Voksne. 

Det  næste  Møde  blev  afholdt  Kl.  2  Efterm.  Følgende  Mis- 
sionærer var  til  Stede:  Missionspræsident  Joseph  L.  Petersen, 
Konferencepræsidenterne  Egert  M.  Larsen,  Aalborg,  N.  J.  Lar- 
sen, København,  Rasmus  J.  Michelsen,  Aarhus,  Hugo  D.  Jør- 
gensen, Heber  J.  Christiansen,  Norman  R.  Petersen,  N.  Halvor 
Madsen,  Glifton  E.  Henrichsen,  N.  P.  Rasmussen,  Karl  M.  J. 
Thomsen,  Christian  Dausel,  Frank  A.  Van  Cott,  J.  Howard 
Fjeldsted,  Wm.  Georgesen,  Eugene  Ericksen,  Holger  Petersen. 

Rapport  for  Hjørring-Brønderslev  Gren  blev  afgivet  af 
Ældste  Norman  R.  Petersen,  som  ogsaa  bar  Vidnesbyrd  om 
Sandheden. 

Heber  J.  Christiansen  afgav  Rapport  over  Arbejdet  i  Skive 
Gren  og  bar  Vidnesbyrd  om  Evangeliet  og  Jesus  Kristus  som 
Guds  Søn. 

Præsident  Egert  M.  Larsen  afgav  Rapporl  over  Aalborg 
Gren  og  Konference  samt  Frederikshavn  og  sagde,  at  Arbej- 
det gik  fremad. 

Til  Afveksling  en  Sang  af  Koret:  »Elsker  hverandre«. 

Missionspræsident  Joseph  L.  Petersen  fremlagde  Kirkens 
Autoriteter  for  Forsamlingen  til  Afstemning  og  Godkendelse, 
enstemmig  vedtaget. 

Konferencepræsident  Egert  M.  Larsen  foreslog  følgende 
Missionærer  til  at  virke  i  de  forskellige  Grene:  Aalborg  Gren: 
Egert  M.  Larsen,  Forstander,  Hugo  D.  Jørgensen  og  Norman 
R.  Petersen,  Medhjælpere.  Hjørring-Brønderslev  Gren:  Chri- 
stian Dausel,  Forstander,  og  N.  H.  Madsen,  Medhjælper,  Ka- 
ren Nielsen,  Skriver  i  Brønderslev  Gren.  Frederikshavn  Gren: 
Markus  P.  Jakobsen,  Forstander,  Søster  Edel  H.  Jakobsen, 
Skriver. 

Ældste  Hugo  D.  Jørgensen  udtalte  sin  Interesse  for  sil  Ar- 
bejde og  talte  om,  hvorledes  Kristus  udsendte  sine  Tjenere 
for  at  forkynde  Evangeliet,  og  hvorledes  det  prædikes  i  vore 
Dage,  viste  Maaden,  hvorved  Joseph  Smith  modtog  det  fra 
Gud. 

Ældste  J.  Howard  Fjeldsted  fra  Odense  talte  faa  Ord  og  bar 
sit  Vidnesbyrd. 

Ældste  Clifton  E.  Henrichsen  bar  Vidnesbyrd  om,  at  Joseph 
Smith  var  en  sand  Guds  Profet. 

En  Piano-Solo  af  Ældste  Frank  A.  Van  Gott  fra  København. 

Ældste  Eugene  Ericksen  fra  Aarhus  glædede  sig  over  at  be- 
søge Aalborg  og  i  sit  Missionsarbejde. 

Ældste  Wm.  Georgesen  fra  Randers  bar  Vidnesbyrd  om,  at 
Jesus  Kristus  er  Guds  Son,  og  at  Joseph  Smith  var  en  Guds 
Profet. 

Missionpræsident  Joseph  L.  Petersen  bar  ogsaa  sit  Vidnes- 
byrd om  Sandheden  af  Evangeliet,  og  at  Menneskene  i  de 
sidste  Dage  skulde  have  Gudsfrygtigheds  Skin,  men  fornægte 
dens  Kraft,  samt  at  Guds  Tjenere  er  udsendt  for  at  vejlede 
Menneskene. 

Til  Slut  Salmen:  »Hav  Tak  for  Profeten,  du  sendte«. 

Taksigelse  af  Ældste  Holger  Petersen  fra  Randers. 

Til  Stede  130. 

Søndag  Aften  blev  der  atter  afholdt  et  Møde,  under  Ledelse 
af  Præsident  Egert  M.  Larsen.  Der  indlededes  med  at  synge 
Salmen:  »Lad  os  holde  ud«.  Bøn  af  Ældste  Valdemar  Gerlach, 
hvorefter  Salmen:  »Missias  han  kommer«. 

Præsident  Rasmus  J.  Michelsen  omhandlede  Genoprettel- 
sens Tid  og  henledte  Opmærksomheden  paa  forskellige  Pro- 
fetier om  det,  der  sker  i  vore  Dage. 

Til  Afveksling  sang  Hugo  D.  Jørgensen  »Bedømt  forkert«. 

Ældste  N.  P.  Rasmussen  tog  som  Emne  den  niende  Tros- 
artikel, der  omhandler  Tro  paa  Aabenbaring. 

Koret  sang:  »Vi  takke  dig  Gud«. 

Præsident  N.  J.  Larsen  omtalte,  hvorledes  Menneskene  i 
vore  Dage  er  i  Tilbagegang  i  Troen  paa,  at  Jesus  Kristus  er 
Guds  Son,  og  viste  ud  fra  Skriften,  at  han  var  Guds  Søn.  Bar 
sit  Vidnesbyrd  herom. 

Missionspræsidenten  omtalte,  at  en  Kirkeforsamling,  der  for 
nylig  var  afholdt  i  Oslo,  havde  indrømmet,  at  De  Sidste  Dages 
Hellige  var  Kristne,  men  tilføjede,  at  de  var  afvegne  fra  de 
Lærdomme,  som  de  kristne  Kirker  lærte  i  vore  Dage,  hvilket 
Præsidenten  indrømmede  var  Sandhed;  thi  om  ikke  dette  var 
Tilfældet,  vilde  vor  Kirke  ikke  være  mere  i  Overensstemmelse 
med  Sandheden  end  alle  de  øvrige  Kirker. 

Til  Afslutning  blev  Salmen  »Fuld  af  Gerning  er  min  Dag« 
afsungen.  Bøn  af  Broder  Jens  Olsen.  Koret  sang  derefter: 
»Gud  vær  med  dig«.  Til  Stede  131  Medlemmer  og  10  Frem- 
mede. 

Samlet  Rapport  over  Aalborg  Konference  fra  den  26.  April 
til  den  25.  September  1926: 

Møder  afholdt  214,  Skrifter  uddelt  37.385,  Hæfter  uddelt 
2181,  Mormons  Bøger  uddelt  41,  Andre  uddelt  58,  Abonnenter 
paa  Sk.  Stjerne  92,  Evangeliske  Samtaler  1974,  Fremmede  be- 
søgt   674,    Børn    velsignede    1,    Personer    døbt    10,    Tilhører 

Præstedømmet  50,  Voksne   Medlemmer  311,   Børn   45,  Total 
Medlemmer  406. 

GRENSMØDE. 

Under  Ledelse  af  Præsident  Egert  M.  Larsen  afholdtes  Man- 
dag Aften  den  11.  Oktober  et  Grensmøde,  som  aabnedes  paa 
sædvanlig  Maade  med  Sang.  Bøn  af  Holger  Jørgensen.  Rap- 
porter fra  følgende  blev  afgivet: 

Kristine  Jensen  afgav  Rapport  over  Søsterforeningens  Ar- 
bejde i  det  forløbne  Halvaar.  Hun  udtalte  sin  Sympati  for 
det  Arbejde,  som  paahvilede  Søsterforeningen. 

Ældste  Hugo  D.  Jørgensen  afgav  Rapport  over  Sangkorets 
Arbejde  og  takkede  Medlemmerne  for  deres  Flid. 

Holger  Jørgensen  afgav  Rapport  over  Søndagsskolen  og  ud- 
talte sig  angaaende  Arbejdet. 

Jens  Olsen  afgav  Rapport  over  Ungdomsforeningen  og  glæ- 
dede sig  over  den  store  Fremgang,  der  har  været  i  Foreningen, 
siden  Præsident  Larsen  har  indført  Diskussion. 

Valdemar  Gerlach  afgav  Rapport  over  Visdomsordets  Helte. 
Han  udtalte  sig  om  Arbejdet  og  Møderne  etc. 

Præsident  Larsen  foreslog  dernæst  følgende  som  Grenens 
Funktionærer: 

Kredslærere:  Holger  Jørgensen,  Emil  A.  Sandberg,  Thorvald 
Therkildsen,  Edward  Giessing,  P.  C.  Sørensen,  Valdemar  Ger- 
lach, Jørgen  Rasmussen,  Konrad  Klitgaard,  Jens  Peter  Jensen 
og  Laurits  Kaspersen.  Grens-Sekretær  Holger  A.  Jørgensen. 
Kvindelig  Hjælpeforening:  Kristine  Jensen,  Præsidentinde, 
Marie  Klitgaard,  første  Raadgiver,  og  Karen  Fristrup,  anden 
Raadigver,  Hedvig  Larsen,  Sekretær,  Johanne  Petersen,  Kas- 
sererske. Ungdomsforeningen:  Jens  C.  Olsen,  Præsident,  Emil 
A.  Sandberg,  første  Raadgiver,  Asta  Wagner,  anden  Raad- 
giver, Valdemar  Gerlach,  Sekretær.  Søndagsskolen:  Holger  A. 
Jørgensen,  Forstander,  Valdemar  Christensen,  første  Raad- 
giver, Anker  Larsen,  anden  Raadgiver,  Elisabeth  Nielsen,  Se- 
kretær. Edith  Olsen,  Organist.  Lærere  og  Lærerinder:  Evelyn 
Gerlach,  Edith  Olsen,  Valdemar  Gerlach,  Elmer  Mørch,  Hugo 

D.  Jørgensen,  Egert  M.  Larsen.  Visdomsordest  Helte:  Valde- 
mar Gerlach,  Præsident,  Erna  Mogensen,  første  Raadgiver, 
Andreas  Fristrup,  anden  Raadgiver,  Edith  Klitgaard,  Skriver 
og  Kassererske.  Sangkoret:  Hugo  D.  Jørgensen,  Sangleder, 
Valdemar  Gerlach,  assisterende  Sangleder,  Organist  Marie 
Therkildsen,  assisterende  Organist  Elisabeth  Nielsen,  og  alle 
de  forskellige  Medlemmer  af  Koret,  som  det  nu  er  organiseret. 
Dørvogter:  P.  C.  Sørensen. 

Til  Afveksling  en  Sang  af  Koret:  »Til  dig  vi  komme«. 

Ældste  Ghr.  Dausel  talte  om  at  leve  saaledes,  at  udenfor- 
staaende  ikke  skulde  have  Grund  til  finde  Fejl  ved  os,  og  at 
vi  altid  kunde  arbejde  sammen  i  Enighed. 

Ældste  Halvor  Madsen  bar  sit  Vidnesbyrd  om  Sandheden 
af  Evangeliet. 

Ældste  Holger  Petersen  glædede  sig  ved  at  være  til  Kon- 
ference i  Aalborg,  da  han  følte  sig,  som  om  han  var  hjemme 
her. 

Ældste  Karl  M.  J.  Thomsen  bar  Vidnesbyrd  om  Sandheden. 

Missionspræsident  Joseph  L.  Petersen  glædede  sig  ved  at 
være  til  Stede  ved  Konferencen  i  Aalborg,  og  han  glædede  sig 
over  de  forskellige  Organisationers  Arbejde.  Han  gav  vej- 
ledende Formaninger  angaaende  forskellige  Ting. 

Præsident  Egert  M.  Larsen  takkede  alle  for  deres  Gæstfrihed 
mod  de  besøgende  Missionærer  og  bar  Vidnesbyrd  om  Sand- 
heden. 

Til  Slut  Salmen  Nr.  238. 

Taksigelse  af  Præsident  N.  J.  Larsen,  København. 

Til  Stede  46.  Holger  Jørgensen. 


DEN  NORSKE  MISSION. 

ANKOMST  OG  BESKIKKELSE. 
Ældste  Haakon  Jensen,  Bergen,  er  af  Præsident  James  E. 
Talmage  kaldet  til  at  virke  som  Missionær  i  den  norske  Mis- 

sion  og  blev  af  Missionspræsident  Martin  Christophersen  be- 
skikket hertil  den  11.  Oktober.  Han  er  kaldet  til  at  virke  i 
Trondhjems  Konferenee. 

Ældste  Hyrum  Elof  Straaberg  fra  Salt  Lake  City  ankom 
den  12.  Oktober  til  den  norske  Mission.  Efter  en  behagelig 
Overrejse  med  S/S  »Gripsholm«  landede  han  i  Goteborg  og 
rejste  derfra  videre  til  Oslo. 

Vi  ønsker  dem  begge  velkommen  til  Missionsmarken. 

DAAB. 
Haugesund  Gren:  Oleanna  Henrikke  Floen  blev  indlemmet 
i  Kirken  ved  Daab  den  29.  September. 

DØDSFALD. 

Bergens  Gren:  Søster  Ella  Ovidia  Nielsen  døde  i  sit  Hjem 
den  4.  Oktober  efter  et  langt  Sygeleje. 

Søster  Nielsen  var  fodt  den  16.  September  1866  i  Grytvik, 
Lilleskaal,  Nordland,  og  blev  Medlem  af  Kirken  den  14.  Juni 
1919. 

Begravelsen  fandt  Sted  Lordag  den  9.  Oktober  fra  Solheims 
Kapel  under  Ledelse  af  Pastor  Klaveness  fra  Statskirken.  Ber- 
gens Sangkor  udførte  Sangen  i  Kapellet  og  ved  Graven. 

Martin  Christophersen, 
Missionspræsident. 


HØSTKONFERENCEN   I  TRONDHJEM. 

tok  sin  begyndelse  lørdag  aften  den  2.  oktober  med  et  præste- 
dømsmøte  kl.  7  under  misjonspræsident  Martin  Christopher- 
sens præsidium  og  ledet  av  konferencepræsident  Harald  Erik- 
sen. Aapnedes  med  sangen:  »Kom  alle  I  Guds  mænd«.  Bøn  av 
broder  John  Øien.  Derefter  sangen:  »Atter  kraftig  saltes  jor- 
den«. Brødrene  bar  derefter  sine  vidnesbyrd,  hvorefter  tiden 
blev  overladt  misjonspræsidenten,  der  talte  indtrængende  til 
præstedømmet,  at  de  skulle  leve  et  rent  og  helligt  liv,  og  talte 
bl.  a.  om  Herrens  tjenere  hjemme  i  Zion.  Til  slutning  sangen: 

»Vi  glædes  og  frydes«.  Taksigelse  av  broder  Bergsvein  Aspen. 
Der  var  tilstede  2  hoipræster  og  9  ældster. 

Søndagsskolekonferencen  tok  sin  begyndelse  søndag  form. 
kl.  10,30,  ledet  av  bestyrer  Paul  Helberg.  Aapnedes  med  san- 
gen: »Kom  til  vor  sondagskole«.  Bøn  av  ældste  Charley  Peter- 
sen. Til  fortsættelse  sangen:  »Ydmyg  med  ærbødighet«.  Sa- 
kramentverset  læstes  av  forsamlingen,  hvorefter  nadveren 
blev  utdelt  av  brødrene  Bergsvein  Aspen  og  Jan  Rønning. 
Korlæsningen,  Marcus  10:  14 — 15,  blev  derefter  læst  av  for- 
samlingen. Et  godt  program  blev  utført  av  barnene,  og  mis- 
jonspræsidenten  talte  opmuntrende  til  de  smaa  og  bad  for- 
ældrene at  sende  sine  barn  til  søndagskolen,  og  de  ville  da 
faa  store  velsignelser  derfra.  Til  slutning  sangen:  »Se  et  land«. 
Taksigelse  av  broder  Hans  Lange. 

Fremmødt  55. 

Et  medlemsmøte  blev  avholdt  søndag  kl.  1,  ledet  av  kon- 
ferencepræsidenten. Aapnedes  med  sangen:  »Guds  aand  som 
en  ild«.  Bøn  av  broder  Gustav  Holm.  Derefter  sangen:  »Fryd 
dig,  o  jord«.  Der  var  tilstede  to  gamle  søstre  paa  76  aar,  som 
begge  bar  sine  vidnesbyrd,  og  broder  Hans  Lange  læste  det 
76.  kap.  i  Paktens  Bok  utenat.  Misjonspræsidenten  talte  der- 
efter og  opmuntret  søskende  til  at  arbeide  med  iver  og  nid- 
kjærhet  for  evangeliet. 

Til  slutning  sangen:  »Messias  han  kommer«.  Taksigelse  av 
broder  Paul  Helberg. 

Fremmødt  31. 

Aftenmøte  avholdtes  søndag  kl.  7,  ledet  af  konferencepræsi- 
denten. Aapnedes  med  sang  av  koret:  »Morgenrødens  straaler 
bryte«.  Bøn  av  broder  Bergsvein  Aspen.  Derefter  sangen:  »Saa 
sikker  en  grundvold«.  Ældste  Charley  Petersen  bar  sit  vidnes- 
byrd om  evangeliet,  likeledes  konferencepræsident  Harald 
Eriksen.  Koret  sang  til  avveksling:  »O,  min  Fader«.  Misjons- 
præsident  Martin  Christophersen  talte  derefter  meget  be- 
lærende om  evangeliets  principper. 

Til  slutning  sangen:  »Se  engang  hvor  tiden  gaar«.  Tak- 
sigelse av  broder  Sverre  Kristiansen. 

Fremmødt  66. 

Grenskonference  avholdtes  mandag  kl.  8  aften,  ledet  av  kon- 
ferencepræsidenten.  Aapnedes  med  sangen:  »Vaagn  op,  hør 
røsten  lyder«.  Bøn  av  ældste  Charley  Petersen.  Derefter  san- 
gen: »Hav  tak  for  profeten«.  Misjonspræsidenten  foreslog  der- 
efter kirkens  generalautoriteter  til  opholdelse  i  vor  tro  og  bøn- 
ner, hvilke  forslag  vedtokes.  Konferencepræsidenten  gav  der- 
efter en  beretning  om  sin  tur  til  Narviks  gren,  og  stillingen 
der  var  god.  De  har  hat  lidt  fremgang  i  de  siste  6  maaneder, 
idet  en  person  var  tillakt  kirken  og  to  var  ordineret  til  præste- 
dømmet. Han  gav  samtidig  en  rapport  over  stillingen  i  Trond- 
hjems  gren  og  omtalte  præsident  og  søster  Talmages'  besøk 
der  i  sommer.  Ældste  Charley  Petersen  gav  rapport  over  sin 
virksomhet.  Han  hadde  ogsaa  besøkt  Narvik  og  Kristians- 
sund  N.,  hvor  han  besøkte  søskende  og  delt  ut  skrifter.  Kon- 
ferencepræsidenten foreslog  derefter,  at  broder  Emil  Evensen 
skulle  fortsætte  at  virke  som  forstander  over  Narviks  gren,  og 
foreslog  endvidere  til  opholdelse  de  forskjellige  organisasjo- 
ners  bestyrelser  i  Trondhjems  gren.  Søster  Marit  Ingdal  gav 
en  rapport  over  den  kvindelige  hjælpeforenings  arbejde  siden 
siste  konference,  og  broder /Paul  Helberg  gav  rapport  for  søn- 
dagskolen, og  broder  Sverre  Kristiansen  gav  rapport  for  ung- 
domsforeningen, og  broder  John  Øien  gav  rapport  for  sang- 
koret. Tiden  blev  derefter  git  til  misjonspræsidenten,  som  tak- 
ket for  det  gode  arbeide,  der  var  utført,  og  opmuntret  søskende 
til  at  virke  med  endnu  mere  iver  og  interesse  for  verkets  for- 
fremmelse. Til  slutning  sangen:  »Vildledte  sjæl,  som  gaar«. 
Taksigelse  av  broder  Bernt  Rindal. 

Fremmødt  36. 

Tirsdag  den  5.  oktober  kl.  8  aften  hadde  ungdomsforeningen 
arrangeret  en  meget  hyggelig  fest  som  avslutning  paa  kon- 
ferencen. Festen  lededes  av  broder  Sverre  Kristiansen,  og  et 
udmerket  program  blev  utført,  og  der  blev  serveret  chocolade 
og  kaker.  Misjonspræsidenten  takket  for  den  hyggelige  fest, 

de  hadde  faat  istand,  og  nedbad  Herrens  velsignelse  over  gre- 
nen. Til  slutning  sangen:  »Fryd  dig,  o  jord«.  Taksigelse  av 
broder  Bergsvein  Aspen. 
Fremmødt  55.  Haldis  Anderseili 

Grenskriver. 


UDE  FRA. 

Ældste  Melvin  J.  Ballard  af  de  Tolvs  Raad  returnerede  til 
Salt  Lake  City  den  18.  September  fra  Buenos  Aires,  hvortil 
han  tilligemed  Ældsterne  Rulon  S.  Wells  og  Rey  L.  Pratt  af 
det  Forste  Præsidentskab  af  de  Halvfjerds  blev  sendt  i  Slut- 
ningen af  forrige  Aar  for  at  aabne  en  Missionsmark.  Ældste 
Wells  kom  tilbage  for  flere  Maaneder  siden  paa  Grund  af 
daarligt  Helbred.  Ældste  Pratt,  som  tillige  er  Præsident  over 
den  Mexikanske  Mission,  rejste  til  sit  Hovedkvarter  i  El  Paso, 
Texas,  forinden  han  begav  sig  til  Salt  Lake  City,  for  at  over- 
være Konferencen  i  Oktober. 

Ældste  Ballard  rapporterer,  at  Syd-Amerika  er  en  meget 
frugtbar  Mark  for  Kirkens  Missionsarbejde.  I  de  forskellige 
Landsdele,  som  har  været  besøgt,  har  Befolkningen,  som  ikke 
er  indhyllet  i  Fordomme,  tilkendegivet  megen  Interesse  for 
Missionærernes  Forkyndelse  af  Evangeliet. 

Forinden  Ældsterne  Ballard  og  Pratt  den  23.  Juli  forlod 
Buenos  Aires,  som  er  Missionens  Hovedkvarter,  indsatte  de 
Ældste  Reinbolt  Stoof  som  Hovedet  for  Missionen.  Ved  Ældste 
Ballards  Afrejse  fandtes  der  i  Buenos  Aires  20  Kirkemedlem- 
mer, men  ankomne  Efterretninger  derfra  meddeler  nu,  at  flere 
er  tillagte  ved  Daab.  Medlemmerne  bestaar  af  Tyskere,  Spa- 
niere og  Italienere,  og  de  er  ligesaa  trofaste  som  i  nogen 
anden  Mission.  Møder  afholdes  hver  Aften,  undtagen  Lørdag, 
og  en  stor  Forsamling  af  interesserede  Tilhørere  lytter  til 
Ældsternes  Forkyndelse  og  er  glad  ved  at  læse  vor  Kirkes 
Literatur. 

I  næsten  alle  de  syd-amerikanske  Lande  er  Stat  og  Kirke 

forenede,  men  i  flere  af  Staterne  er  der  en  Bevægelse  i  Gang 
for  en  Adskillelse.  Religiøs  Frihed  er  garanteret,  og  der  la'gges 
ingen  Hindringer  i  Vejen  for  Missionærernes  Arbejde. 

Ældste  Pratt  var  det  eneste  Medlem  af  Gruppen,  der  kunde 
tale  flydende  Spansk,  hvorfor  det  faldt  i  hans  Lod  at  for- 
kynde Evangeliet,  medens  Ældste  Ballard  var  den,  der  be- 
sørgede Uddelingen  af  Literatur,  i  hvilket  Øjemed  han  per- 
sonlig besøgte  12.500  Hjem,  og  indtil  deres  Afrejse  var  der 
afholdt  234  Møder. 

Under  Ældsternes  Ophold  i  Syd-Amerika  besøgte  de  ogsaa 
Bolivia  og  Peru.  De  slog  Lejr  paa  en  Højslette  12.000  Fod 
over  Havet,  hvor  de  levede  i  tre  Uger.  I  denne  Del  af  Landet 
besøgte  de  mange  gamle  Ruiner,  som  tilkendegav,  at  der  en- 
gang havde  eksisteret  en  høj  Kultur  blandt  de  Indfødte,  længe 
før  Spanierne  kom  til  Amerika.  De  besøgte  ogsaa  nogle  gamle 
Byer  i  Amazon-Distriktet.  I  Peru  og  Bolivias  Regeringsbyer 
besøgte  de  disse  Staters  Embedsmænd,  som  garanterede,  at 
der  ikke  skulde  blive  lagt  Kirkens  Missionærer  nogen  Hin- 
dringer i  Vejen  for  Udførelsen  af  deres  Arbejde.  Tilladelse  til 
at  forkynde  Evangeliet  i  Rio  de  Janeiro  erholdtes  ogsaa. 

Ældste  Ballard  siger,  at  der  findes  Millioner  af  Indianere  i 
disse  Lande  saavel  som  i  Brasilien,  til  hvem  Evangeliet  kan 
blive  forkyndt.  De  ligner  aldeles  de  nord-amerikanske  In- 
dianere, saavel  i  Udseende  som  i  Klædedragt,  og  er  beskæf- 
tigede med  Landbrug,  men  arbejder  efter  middelalderligt  Sy- 
stem. 

